ที่ มท ๐๘21.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม 2568

เรื่อง โครงการพัฒนาคุณภาพชีวิตผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. 2568
 กิจกรรมที่ 1 การอบรมเชิงปฏิบัติการหลักสูตรผู้จัดการการดูแลผู้สูงอายุ (Care Manager) สำหรับ
 เจ้าหน้าที่องค์กรปกครองส่วนท้องถิ่น (เพิ่มเติม)

เรียน ผู้ว่าราชการจังหวัด (ตามบัญชีแนบท้าย)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0821.4/ว 896 ลงวันที่ 25 กุมภาพันธ์ 2568
 .2. หนังสือกรมส่งเสริมการปกครองท้องถิ่น ด่วนที่สุด ที่ มท 0821.4/ว 1639 ลงวันที่ 10 เมษายน 2568
 .3. หนังสือกรมส่งเสริมการปกครองท้องถิ่น ด่วนที่สุด ที่ มท 0821.4/ว 2027 ลงวันที่ 8 พฤษภาคม 2568

สิ่งที่ส่งมาด้วย 1. รายละเอียดโครงการอบรมฯ จำนวน 1 ชุด

 2. กำหนดการจัดอบรมหลักสูตรผู้จัดการการดูแลผู้สูงอายุ (Care Manager) จำนวน 1 ชุด

 3. กลุ่มเป้าหมายผู้เข้ารับการอบรมฯ จำนวน 1 ชุด

 4. แผนการอบรมตามโครงการฯ จำนวน 1 ชุด

 5. แบบรายงานผู้เข้ารับการอบรมของสำนักงานส่งเสริมการปกครองท้องถิ่นจังหวัด

 และองค์กรปกครองส่วนท้องถิ่น พร้อมแบบตอบรับการเข้ารับการอบรมฯ จำนวน 1 ชุด

 ตามที่กรมส่งเสริมการปกครองท้องถิ่นแจ้งว่า ด้วยกรมส่งเสริมการปกครองท้องถิ่น ได้จัดทำโครงการพัฒนาคุณภาพชีวิตผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. 2568 แผนงานบูรณาการเตรียมความพร้อมเพื่อรองรับสังคมสูงวัย โดยกิจกรรมที่ 1 การอบรมเชิงปฏิบัติการหลักสูตรผู้จัดการการดูแลผู้สูงอายุ (Care Manager) สำหรับเจ้าหน้าที่องค์กรปกครองส่วนท้องถิ่น โดยให้จังหวัดแจ้งบุคลากรขององค์กรปกครองส่วนท้องถิ่นตามกลุ่มเป้าหมาย เข้ารับการอบรมตามวัน และสถานที่ดังกล่าว รายละเอียดตามอ้างถึง นั้น

 กรมส่งเสริมการปกครองท้องถิ่นขอเรียนว่า เนื่องจากยังมีบุคลากรด้านสุขภาพหรือผู้ที่รับผิดชอบงานด้านสาธารณสุขขององค์กรปกครองส่วนท้องถิ่นที่ยังไม่ได้เข้ารับการอบรมฯ ในกิจกรรมที่ 1 ในการนี้ จึงได้จัด
การอบรมเชิงปฏิบัติการหลักสูตรผู้จัดการการดูแลผู้สูงอายุ (Care Manager) สำหรับเจ้าหน้าที่องค์กรปกครอง
ส่วนท้องถิ่น (เพิ่มเติม) จำนวน 2 รุ่น ดังนี้

|  |  |  |
| --- | --- | --- |
| **รุ่นที่** | **วัน/เดือน/ปี** | **สถานที่** |
| 10 | วันที่ 4 – 8 สิงหาคม 2568  | โรงแรมอิงธารรีสอร์ท จังหวัดนครนายก |
| 11 | วันที่ 25 - 29 สิงหาคม 2568  | โรงแรมอิงธารรีสอร์ท จังหวัดนครนายก |

/ในการนี้ ...

-2-

ในการนี้ จึงขอความอนุเคราะห์จังหวัดดำเนินการ ดังนี้

 1. แจ้งองค์กรปกครองส่วนท้องถิ่นพิจารณามอบหมายบุคลากรในสังกัดที่ปฏิบัติงาน
ด้านสาธารณสุขหรือสวัสดิการสังคมขององค์กรปกครองส่วนท้องถิ่นและสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลที่ถ่ายโอนให้แก่องค์กรปกครองส่วนท้องถิ่นที่ยังไม่ได้
เข้ารับการอบรมฯ ตามจำนวนกลุ่มเป้าหมายของจังหวัด เข้ารับการอบรมตามแผนการอบรมดังกล่าว

 2. ให้สำนักงานส่งเสริมการปกครองท้องถิ่นจังหวัดรวบรวมรายชื่อผู้เข้ารับการอบรม
ตามข้อ 1 ตามแบบรายงานรายชื่อผู้เข้ารับการอบรมฯ และแบบตอบรับเข้าร่วมอบรมฯ ในรูปแบบไฟล์ Excel
และ PDF ผ่านทาง Google Form พร้อมทั้งหนังสือนำส่งให้กรมส่งเสริมการปกครองท้องถิ่น ตามแบบฟอร์ม
ที่กำหนดให้กรมส่งเสริมการปกครองท้องถิ่น ภายในวันที่พุธที่ 24 กรกฎาคม 2568  ทั้งนี้ ได้มอบหมายให้
นายพีระพงษ์ รอดจินดา และนางสาวสุพรรณนิภา เยื่อใย เป็นผู้ประสานงาน หมายเลขโทรศัพท์ 081 174 3738

 ระหว่างการอบรมฯ สำหรับค่าเบี้ยเลี้ยง ค่าพาหนะ และค่าที่พักก่อนและหลังการอบรมให้เบิกจ่ายจากต้นสังกัด ทั้งนี้ หากผู้เข้าร่วมอบรมประสงค์จะเข้าพักก่อนหรือหลังการเข้าร่วมโครงการฯ กรุณาติดต่อทางโรงแรมอิงธารรีสอร์ท จังหวัดนครนายก และสามารถเบิกค่าใช้จ่ายในส่วนนี้จากต้นสังกัด

ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://shorturl.asia/ovpwE หรือ QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

กลุ่มงานส่งเสริมสุขภาพ

โทรศัพท์ ๐ ๒๒๔๑ 9000 ต่อ 5405
ไปรษณีย์อิเล็กทรอนิกส์ saraban@dla.go.th
ผู้ประสาน นางสาวภัชร์จิรัสม์ ธัชเมฆรัตน์/นายพีระพงษ์ รอดจินดา

ร.อสถ. ....................................

ผอ.กสส. .................................

ผอ.กง.สส. ..............................

หน.ฝ.สค. .............................

พิมพ์. ......................................+